Document ID: 31987R1920

ΚΑΝΟΝΣΙΜΟΣ (ΕΟΚ) αριθ. 1920/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τη χορήγηση ειδικής ενίσχυσης για τους ηλιανθόσπορους που παράγονται και μεταποιούνται στην Πορτογαλία και την τροποποίηση του κανονισμού (ΕΟΚ) αριθ. 476/86 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Πορτογαλία, όσον αφορά ορισμένα προϊόντα του τομέα των λιπαρών ουσιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για των ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: τις δυσχέρειες διάθεσης της πορτογαλικής παραγωγής ηλιοτρόπιου κατά τη διάρκεια της περιόδου εμπορίας 1986/87, λόγω ιδίως της δομής της πορτογαλικής βιομηχανίας σύνθλιψης και της έλλειψης ενίσχυσης, που να προκύπτει από την πράξη προσχώρησης, για τους ηλιανθόσπορους που συγκομίζονται και μεταποιούνται στην Πορτογαλία και των οποίων το λάδι προορίζεται για εσωτερική κατανάλωση- ότι, για να καταστεί δυνατή η κανονική διάθεση της συγκομιδής, είναι σκόπιμο να προβλεφθεί η χορήγηση ειδικής ενίσχυσης για τους ηλιανθόσπορους που συγκομίζονται και μεταποιούνται στην Πορτογαλία- ότι η ενίσχυση αυτή πρέπει να περιορισθεί στην περίοδο εφαρμογής, στην Πορτογαλία, του καθεστώτος ελέγχου του άρθρου 292 της πράξης προσχώρησης, μετά τη λήξη της οποίας εφαρμόζονται οι κοινές διατάξεις σχετικά με την ενίσχυση- ότι το άρθρο 12 του κανονισμού (ΕΟΚ) αριθ. 476/86 (1) προβλέπει τη χορήγηση εξισωτικής ενίσχυσης για τους ηλιανθόσπορους που παράγονται και μεταποιούνται στην Πορτογαλία και των οποίων το λάδι προορίζεται για εξαγωγή- ότι η ειδική ενίσχυση που προβλέπεται από τον παρόντα κανονισμό θα χορηγηθεί για τους σπόρους των οποίων το λάδι προορίζεται τόσο για την εσωτερική πορτογαλική αγορά όσο και για εξαγωγή- ότι πρέπει συνεπώς να καταργηθεί η εν λόγω εξισωτική ενίσχυση προκειμένου να αποφευχθεί η καταχρηστική χορήγηση και των δύο ενισχύσεων για τους ηλιανθόσπορους, ΕΞΕΔΩΣΕ ΤΟΝ ΠΑΡΟΝΤΑ ΚΝΟΝΙΣΜΟ:
Άρθρο 1
Μέχρι τις 31 Δεκεμβρίου 1990, για τους ηλιανθόσπορους που παράγονται και μεταποιούνται στην Πορτογαλία χορηγείται ειδική ενίσχυση που ισούται με τη διαφορά μεταξύ της ενδεικτικής τιμής αυτών των σπόρων στην Πορτογαλία και της τιμής στην παγκόσμια αγορά, μειωμένη κατά τους δασμούς που εισπράττοται κατά τη εισαγωγή των ηλιανθόσπορων στην Πορτογαλία.
Άρθρο 2
Το άρθρο 12 του κανονισμού (ΕΟΚ) αριθ. 476/86 καταργείται.
Άρθρο 3
Οι λεπτομέρειες εφαρμογής του παρόντος κανονισμού είναι εκείνες που προβλέπει ο κανονισμός (ΕΟΚ) αριθ. 2681/83 της Επιτροπής (2). Εν ανάγκη, εκδίδονται συμπληρωματικές λεπτομέρειες εφαρμογής σύμφωνα με το άρθρο 38 του κανονισμού αριθ. 136/66/ΕΟΚ (3).
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 3
2
17
18